cyanic-selkie/wikianc huggingface dataset:
আন্তর্জাতিক ইসলামি ফিকহ একাডেমি
আন্তর্জাতিক সহযোগিতা
অন্যান্য অংশীদারিত্বের মধ্যে রয়েছে আইফা এবং জাতিসংঘের শরণার্থী বিষয়ক হাই কমিশনারের মধ্যে সমঝোতা স্মারক। সমঝোতা স্মারকমতে আইফা ২০২০ সালে এ মর্মে একটি ফতোয়া জারি করে যে, মুসলিম দাতাদের কাছ থেকে জাকাত এবং দাতব্য তহবিল সংগ্রহ করে বিশ্বজুড়ে বিদ্যমান উদ্বাস্তু এবং বাস্তুচ্যুত ব্যক্তিদের মধ্যে বিতরণ করাতে শরীয়তে ইসলামে কোনরূপ প্রতিবন্ধকতা নেই।
কোভিড-১৯ মহামারী
আইফা বর্তমান চলমান করোনা কোভিড-১৯ মহামারীতে শরাহ-শরীয়াহমতে স্বাস্থ্য সুরক্ষায় প্রতিষেধকমূলক ব্যবস্থা সম্পর্কে সরকার ও বিশ্ব স্বাস্থ্য সংস্থা কর্তৃক সময়ে সময়ে জারিকৃত বিশেষ নির্দেশনাবলী মুসলিম উম্মাহকে মেনে চলার জন্য আন্তর্জাতিক পর্যায়ে গুরুত্বপূর্ণ ভূমিকা পালন করছে।
সাঁ পিয়ের ও মিক‌লোঁ জাতীয় ফুটবল দল
সাঁ পিয়ের ও মিক‌লোঁ জাতীয় ফুটবল দল (Équipe de Saint-Pierre-et-Miquelon de football, Saint Pierre and Miquelon national football team) হচ্ছে আন্তর্জাতিক ফুটবলে সাঁ পিয়ের ও মিক‌লোঁর প্রতিনিধিত্বকারী পুরুষদের জাতীয় দল, যার সকল কার্যক্রম সাঁ পিয়ের ও মিক‌লোঁর ফুটবলের সর্বোচ্চ নিয়ন্ত্রক সংস্থা ফরাসি ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফাের সদস্যপদ লাভ করেনি। ২০১০ সালের ২২শে সেপ্টেম্বর তারিখে, সাঁ পিয়ের ও মিক‌লোঁ প্রথমবারের মতো আন্তর্জাতিক খেলায় অংশগ্রহণ করেছে; ফ্রান্সের সাঁ-গ্রাতিয়েঁতে অনুষ্ঠিত উক্ত ম্যাচে সাঁ পিয়ের ও মিক‌লোঁ রেউনিওঁয়ের কাছে ১১–০ গোলের ব্যবধানে পরাজিত হয়েছে।
১,৪০০ ধারণক্ষমতাবিশিষ্ট জন গিদার্দিন স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সাঁ পিয়ের ও মিক‌লোঁয় অবস্থিত। বর্তমানে এই দলের ম্যানেজারের দায়িত্ব পালন করছেন ইয়ানিক লাফোঁ।
ফিফা এবং উয়েফাের সদস্যপদ না থাকার ফলে সাঁ পিয়ের ও মিক‌লোঁ এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।
র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সাঁ পিয়ের ও মিক‌লোঁর কোন স্থান নেই। অন্যদিকে, বিশ্ব ফুটবল এলো রেটিংয়ে সাঁ পিয়ের ও মিক‌লোঁর সর্বোচ্চ অবস্থান হচ্ছে ২১৬তম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ২২৫। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
টপ, বটম ও ভার্সেটাইল
মানব যৌনতায়, টপ, বটম ও ভার্সা হচ্ছে যৌন ক্রীড়ার সময় বিশেষ করে দুই পুরুষে যৌনাচারণের সময় যৌন অবস্থান। টপ বলতে সেই সব মানুষকে বুঝানো হয় যারা অনুপ্রবেশ (যৌনক্রিয়ায়) করে, বটম বলতে বুঝানো হয় যারা গ্রহণ করে, আর ভার্সেটাইল বলতে বুঝানো হয় যারা উভয় কার্যক্রমে সক্রিয় থাকতে সক্ষম অথবা যে কোনো একটি যৌনাচারণে সঙ্গীর চাহিদা বুঝে অংশগ্রহণ করে। এই সমস্ত শব্দগুচ্ছ স্ব-পরিচয়েরই অংশ যা বিস্তৃতপরিসরে ব্যক্তির যৌন পরিচয়কে বুঝায়।
টপ, বটম ও ভার্সেটাইল সম্পর্কহীন পরিচয় ও চর্চাকে বর্ণনা করার নিমিত্তে বিডিএসএমে ব্যবহৃত হয়।
টপ
টপ বলতে মুলত যৌন ক্রীড়ায় যে ব্যক্তি অনুপ্রবেশকের ভূমিকা নিভায়; তাকে বুঝানো হয়। এই শব্দ পুঞ্জ পুরুষে-পুরুষে যৌনাচারীদের জন্য ব্যবহৃত হয়। পায়ু অথবা মুখ মেহনের সময় শিশ্ন ব্যবহার করে অনেক সময় অনুপ্রবেশন প্রক্রিয়া একজন টপ করে থাকেন। টপ শব্দটির ক্রিয়ারুপ অর্থ হলো "অন্যতে অনুপ্রবেশন ঘটানো"। বিস্তৃতপরিসরে টপ দ্বারা ব্যক্তি পরিচয় বুঝানো হয়; অর্থাৎ প্রেম অথবা যৌন সম্পর্কে সে নিয়ত শাসন করবে। যাইহোক, এই ধরনের আচরণ একজন টপকে করতেই হবে এরকমটা সুনির্দিষ্ট নয়।
বেশ কিছু শব্দগুচ্ছ টপদের জন্য ব্যবহার করা হয়। যেমনঃ একটি হলো সম্পূর্ণ টপ (ইংরেজি total top); এদের মাধ্যমে বুঝানো হয়, এই পরিচয়ের মানুষরা যৌন ক্রিয়ার সময়ে সবসময় অনুপ্রবেশন ঘটায়। বলপ্রয়োগকারী টপ (ইংরেজি power top) বলতে বুঝানো হয়; যারা যৌনাচারণের সময় উন্মত্ততা প্রদর্শন করে। কর্মী টপ (ইংরেজি service top) বলতে বুঝানো হয়; যারা যৌনক্রিয়ার সময় বটমের কোন বিষয়ে আগ্রহ; সেই চাহিদা বুঝে যৌনক্রিয়া সম্পন্ন করে। ভার্সেটাইল টপ (versatile top) বলতে বুঝানো হয়; যারা যৌনতার সময় টপ বা অনুপ্রবেশকের ভূমিকা পালন করতে আগ্রহী থাকে; কিন্তু ক্ষেত্রবিশেষে বটমের ভূমিকা পালন করে। অনুপ্রবেশক সঙ্গী (penetrative partner) অথবা ''প্রদানকারী (giver) টপ এরই সমার্থক শব্দ।
বটম
বটম (যে গ্রহন করে ) একজন বটম যৌন অনুপ্রবেশনের সময় সচরাচর সঙ্গীর থেকে গ্রহণ করেন। পুরুষ পুরুষ যৌনাচারণে যেসব পুরুষ পায়ু যৌন ক্রিয়ায়, পায়ুতে গ্রহণ করে; তাদেরকেই বটম বলে। বটম ক্রিয়ারুপ হিসেবে ব্যবহৃত হয়; যার মূল অর্থ দাঁড়ায় পায়ুতে অথবা মুখে অন্যের দ্বারা অনুপ্রবেশিত হবে। বটম শব্দটি দ্বারা বিস্তৃতপরিসরে প্রেম অথবা যৌন সম্পর্কে নিয়ন্ত্রিত হওয়া বুঝায়। তবে সব বটমই এমন হবেন; এরকম কোনো নিশ্চয়তা নেই।
পুরুষ সমকামী যৌনতায়, একজন সম্পূর্ণ বটম হচ্ছে পায়ু অথবা মুখ মৈথুনে তিনি সর্বদা তার শরীরে অনুপ্রবেশ ঘটতে দেন। একজন বলগ্রাহী বটম (power bottom) বলতে বুঝানো হয়, যারা তার সঙ্গীর সহিংস হয়ে যাওয়াকে উপভোগ করে। ভার্সেটাইল বটম (versatile bottom) বলতে বুঝানো হয়; যারা বটম হতেই স্বাচ্ছন্দ্যবোধ করে; তবে ক্ষেত্রবিশেষে টপের ভূমিকা পালন করে।
ভার্সেটাইল
ভার্সেটাইল নামক ব্যক্তি একই সাথে টপ এবং বটম উভয়ই যৌন আচরণই উপভোগ করে। তারা একই সাথে নিয়ন্ত্রণ করতে ও নিয়ন্ত্রিত হতে পছন্দ করে। যৌনক্রিয়ার পরিস্থিতিতে তারা সঙ্গীর চাহিদা মোতাবেক যৌন পরিচয়ের বিকল্প হতে সক্ষম। পুরুষে পুরুষে যৌনতায় দুইজন ভার্সেটাইল যখন একবার টপ এবং পরক্ষণে বটমের ভূমিকা পালন করে, তখন তাদের এই যৌনতাকে ক্রিয়া-প্রতিক্রিয়া মুলক যৌনতা (ইংরেজি Flip-flop অথবা flip fuck) বলে। অংশগ্রহণকারীর একজন অপর সঙ্গীতে অনুপ্রবেশ ঘটায় এবং পরবর্তীতে সেই সঙ্গী তার শরীরে অনুপ্রবেশ ঘটায়।
বিডিএসএম
বিডিএসএমে টপ, বটম প্রাসঙ্গিক তবে তা বিডিএসএমে অনেক দূরের একটা বৈশিষ্ট্য। অনুমান করা হয় গে সংস্কৃতি থেকে বিডিএসএমে এই শব্দ ধারকৃত শব্দ হিসেবে আগমণ ঘটেছে।
কোতয়ালী দরওয়াজা
কোতওয়ালী দরজা চাঁপাইনবাবগঞ্জ জেলার একটি প্রাচীন নিদর্শন। কোতওয়ালী দরজাকে গৌড় এর সিংহ দ্বার বলা হয়। প্রাচীন গৌড়ের উপনগরী হতে মূল রাজধানীতে অনুপ্রবেশের একটিমাত্র মূল ফটক ছিলো এটি। নগর পুলিশের ফারসি প্রতিশব্দ ‘কোতওয়াল’ এর অনুকরণে নামকরণ করা হয়েছে। এখানে নগরপুলিশ (কোতওয়াল) গৌড় নগরীর দক্ষিণ দেয়াল রক্ষা করার কাজে নিয়োজিত ছিলেন।
অবস্থান
বালিয়াদীঘি ডানে রেখে সোজা উত্তর পশ্চিমে ভারত সীমানার মধ্যে অবস্থিত কোতওয়ালী দরজা। এটি সীমান্তের জিরো লাইন থেকে দেখা যায়।
অবকাঠামো
থাম্ব|ডান|১৮৬০ সালে রেভেনশ এর তোলা কোতয়ালী দরজা এর আলোকচিত্র। এর খুবই কম পরিমান অংশই বর্তমানে অবশিষ্ট আছে। প্রবেশপথের মধ্যবর্তী খিলানের উচ্চতা ৯.১৫ মিটার এবং প্রস্থ ৫.১০ মিটার। প্রবেশপথের পূর্ব ও পশ্চিমদিকের সচ্ছিদ্র প্রাচীর রয়েছে। এ ছিদ্রগুলি দিয়ে শত্রুর ওপর গুলি বা তীর ছোড়া হতো। এটির ৩০ ফুট উঁচু ও ১৬ ফুট ৯ ইঞ্চি প্রশস্ত একটি খিলান পথ ছিলো। কোতয়ালী দরজার মধ্যবর্তী রাস্তা ১৭ ফুট ও ৪ ইঞ্চি। বর্তমানে খিলান ভেঙ্গে পড়েছে। এটা সম্পূর্ণরূপে গৌড়িয়া ইটের তৈরি।
স্থাপত্য রীতি
থাম্ব|ডান|১৮০৮ সালে শিল্পী জেমস মোফাট এর আঁকা কোতয়ালী দরজা এর চিত্র নগর রক্ষা দুর্গের ফটকগুলোর স্থাপত্য রীতির চেয়ে এ ফটকটির স্থাপত্য রীতি অনেক পূর্বের। ভিতরে ও বাইরে প্রতিটি সম্মুখভাগে ৬ ফুট ব্যাস বিশিষ্ট দু’টি করে মোট চারটি অর্ধবৃত্তাকার বুরুজ রয়েছে। বুরুজগুলোর প্রতি পার্শ্বে অলংকৃত স্তম্ভের উপর স্থাপিত সুচালো খিলানযুক্ত গভীর কুলাঙ্গী রয়েছে। এ তোরণ অভ্যন্তরে সশস্ত্র পুহরীদের আবাস কক্ষগুলি বিভিন্ন প্রকার নকশাযুক্ত কারুকাজ ও পোড়া মাটির অলংকরণে সুসজ্জিত।
বাঁশগ্রাম ইউনিয়ন
বাঁশগ্রাম ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৭৬ খ্রিঃ স্থাপিত হয়।
কোতয়ালী দরওয়াজা
স্থাপনার উদ্দেশ্য
এখানে কোন শিলালীপি না থাকায় কোতওয়ালী দরজা নির্মানের উদ্দেশ্য সম্পর্কে বেশ কিছু মত প্রচলিত আছে। তবে এসব মতের সবগুলোই বেশ গ্রহণযোগ্য। নিম্নে ৩ টি আলাদা মত এবং উদ্দেশ্য দেওয়া হলো।
বাঁশগ্রাম ইউনিয়ন
অবস্থান ও আয়তন
বাঁশগ্রাম ইউনিয়ন নড়াইল জেলা শহর থেকে ৮.০০ কিঃ মিঃ পূর্বে অবস্থিত।। বাঁশগ্রাম ইউনিয়নের উত্তরে আউড়িয়া ও লোহাগড়া উপজেলার কাশিপুর ইউনিয়ন, পূর্বে লোহাগড়া উপজেলার লক্ষীপাশা ও দিঘলিয়া ইউনিয়ন, দক্ষিণে কালিয়া উপজেলার চাঁচুড়ি ইউনিয়ন, পশ্চিমে ভদ্রবিলা ইউনিয়ন অবস্থিত। এই ইউনিয়নের আয়তন ১৮.৮০ বর্গ কি.মি.।
প্রশাসনিক এলাকা
বাঁশগ্রাম ইউনিয়নটি ২২টি গ্রামের সমান্বয় গঠিত; এগুলো হলঃ বল্লারটোপ, বেদভিটা, বাঁশগ্রাম, চাঁদপুর, বগুড়া, বালিয়াডাঙ্গা, দারিয়াপুর, দৌলতপুর, ডুমদি, গোপালপুর, আগ্রাহাটি, হোগলাডাঙ্গা, যদুনাথপুর, কুলাইগাছি, কামালপ্রতাপ, শালিখা, কর্মচন্দ্রপুর, কুমাডাঙ্গা, চরশালিখা, শুম্ভুডাঙ্গা, টাবরা, জন নন্দখোল।
শিক্ষা
বাঁশগ্রাম ইউনিয়নে রয়েছেঃ
কেম্পেগৌড়া আন্তর্জাতিক বিমানবন্দর হল্ট রেলওয়ে স্টেশন
কেম্পেগৌড়া আন্তর্জাতিক বিমানবন্দর হল্ট (স্টেশন কোড:) ভারতীয় রেলওয়ের একটি স্টেশন, যা ভারতের কর্ণাটক রাজ্যের কেম্পেগৌড়া আন্তর্জাতিক বিমানবন্দরের কাছে এলাহাঙ্কা–কলার লাইনে বেঙ্গালুরু সিটি থেকে প্রায় ৪৫ কিলোমিটার দূরে অবস্থিত। এই স্টেশনটি কেম্পেগৌড়া আন্তৰ্জাতিক বিমানবন্দরের জন্য রেল পরিষেবা পরিবেশন করে।
ইতিহাস
বিআইএল ২০১৪ সালে বিমানবন্দরের উত্তর-পূর্ব সীমানা বরাবর রেলপথে একটি হল্ট ট্রেন স্টেশন তৈরির পরামর্শ প্রদান করে। এটি ২০১৯ সালে বিদ্যমান এলাহাঙ্কা–দেবানহাল্লি রেলপথের হল্ট স্টেশন হিসাবে নির্মাণের অনুমতি পায়। স্টেশনটি বিমানবন্দর পরিচালনাকারী সংস্থা “বেঙ্গালুরু ইন্টারন্যাশনাল এয়ারপোর্ট লিমিটেড” (বিআইএএল) দ্বারা নির্মিত হয় এবং নির্মাণ কাজ সমাপ্তির পরে স্টেশনটি রেলওয়ের কাছে হস্তান্তর করা হয়।
কাঠামো এবং সম্প্রসারণ
কেম্পেগৌড়া আন্তর্জাতিক বিমানবন্দর হল্টের দুটি প্ল্যাটফর্ম রয়েছে, যার প্রত্যেকটির দৈর্ঘ্য ৪০০ মিটার। স্টেশনে আশ্রয়কেন্দ্র, আলো, বসার আসন এবং বুকিং অফিসের সুবিধা উপলব্ধ রয়েছে।
১৯৫১ এশিয়ান গেমসে ভারত
ভারত রাজধানী শহর নয়াদিল্লিতে ১৯৫১ সালের ৪ঠা মার্চ থেকে ১১ই মার্চে অনুষ্ঠিত প্রথম এশিয়ান গেমস আয়োজন এবং অংশগ্রহণ করে। এশিয়াডের এই সংস্করণে ভারত ১৫টি স্বর্ণপদক নিয়ে পদকতালিকায় দ্বিতীয় স্থানে ছিল। এই সংস্করণে সাঁতারে সোনা জিতেছিলেন শচীন নাগ।
সেনেগালের ভাষা
ফরাসি ভাষা সেনেগালের সরকারি ভাষা। প্রায় ৩৫% লোকের মাতৃভাষা হল ওলোফ ভাষা। আরও প্রায় ৪৫% লোক দ্বিতীয় ভাষা হিসেবে ওলোফ ভাষাতে কথা বলতে পারেন। সেনেগালে আরও প্রায় ৩০টি ভাষা প্রচলিত। এদের মধ্যে দিওলা ভাষা, ফুলাকুন্দা ভাষা, মালিংকে ভাষা, সেরের ভাষা এবং সোনিংকে ভাষা উল্লেখযোগ্য। আন্তর্জাতিক কাজকর্মে ফরাসি ভাষা ব্যবহার করা হয়।
সাঈদ আনোয়ার (ক্রিকেটার)
সাঈদ আনোয়ার (জন্ম: ১২ ডিসেম্বর ১৯৭৮) একজন পাকিস্তানি প্রথম শ্রেণির ক্রিকেটার। যিনি খান রিসার্চ ল্যাবরেটরিস ক্রিকেট টীমের হয়ে খেলেন।
শাহ জাহান
শাহবুদ্দিন মুহাম্মদ খুররাম (আরও ডাকা হয় শাহ জাহান, শাজাহান বলে। ফার্সি: شاه ‌جهان), ( জানুয়ারি ৫, ১৫৯২ – জানুয়ারি ২২, ১৬৬৬) মুঘল সাম্রাজ্যের শাসক ছিলেন যিনি ১৬২৮ খ্রিষ্টাব্দ থেকে ১৬৫৮ খ্রিষ্টাব্দ পর্যন্ত ভারত উপমহাদেশ শাসন করেছেন। শাহ জাহান নামটি এসেছে ফার্সি ভাষা থেকে যার অর্থ "পৃথিবীর রাজা"। তিনি ছিলেন বাবর, হুমায়ুন, আকবর, এবং জাহাঙ্গীরের পরে পঞ্চম মুঘল সম্রাট।
তিনি সম্রাট জাহাঙ্গীর এবং তার হিন্দু রাজপুত স্ত্রী তাজ বিবি বিলকিস মাকানির সন্তান। সিংহাসন আরোহনের পূর্ব পর্যন্ত শাহাজাদা খুররাম নামে পরিচিত ছিলেন। ১৬২৭ সালে পিতা জাহাঙ্গীরের মৃত্যুর পর তাঁর উত্তরাধিকারী হিসেবে সিংহাসনে আরোহণ করেন। তার শাসনামলে মুঘলরা স্থাপত্য এবং সাংস্কৃতিক গৌরবের শিখরে পৌঁছেছিল। দাদা আকবরের মতো তিনিও তার সাম্রাজ্য প্রসারিত করতে আগ্রহী ছিলেন। ১৬৫৮ সালে তিনি অসুস্থ হয়ে পড়লে পুত্র আওরঙ্গজেব তাকে বন্দী করেন এবং বন্দী অবস্থায় ১৬৬৬ সালে আগ্রা দূর্গে তার মৃত্যু হয়।
তার রাজত্বের সময়কালের মুঘল স্থাপত্যের স্বর্ণযুগ ছিল। সম্রাট শাহ জাহান লাল কেল্লা, শাহজাহান মসজিদ এবং তাঁর স্ত্রীর সমাধীসৌধ তাজমহল সহ অনেক স্মৃতিসৌধ নির্মাণ করেন। শাহ জাহান মেওয়ারের রাজপুত ও দাক্ষিণাত্যের লোদিদের বিরুদ্ধে সামরিক অভিযানে অংশ নেন। ১৬২৭ সালের অক্টোবরে জাহাঙ্গীরের মৃত্যুর পর শাহজাহান তার কনিষ্ঠ ভ্রাতা শাহরিয়ার মির্জাকে পরাজিত করে আগ্রার কেল্লায় নিজেকে পরবর্তী মুঘল সম্রাট হিসাবে ঘোষণা করেন। শাহরিয়ার ছাড়াও, শাহজাহান সিংহাসনের অন্যান্য প্রতিদ্বন্দ্বী দাবিদারকে মৃত্যুদণ্ড দিয়েছিলেন।
শাহজাহান দাক্ষিণাত্য সালতানাতের বিরুদ্ধে যুদ্ধ পরিচালনা করেছিলেন। তিনি পর্তুগিজ এবং সাফাভিদের সাথে যুদ্ধের নেতৃত্ব দেন। সভাপতিত্ব করেন, যখন উসমানীয় সাম্রাজ্যের সাথে ইতিবাচক সম্পর্ক বজায় রাখেন।
সেনাপতি
শাহজাহান মেবারের বিদ্রোহী রাজা রানা অমর সিং কে পরাজিত করেন ও মুঘলদের বশ্যতা স্বীকারে বাধ্য করেন। তিনি দাক্ষিণাত্যের লোদীদের দমন করেন এবং মুঘল সাম্রাজ্যর সীমা ঠিক রাখতে পিতা সম্রাট জাহাঙ্গীরকে সাহায্য করেন। জাহাঙ্গীর তার ওপর যারপরনাই খুশি হন। তাকে পরবর্তী সম্রাট ঘোষণা করেন এবং শাহজাদা খুররমকে "শাহজাহান" বা " পৃথিবীর সম্রাট " উপাধি দিয়ে দরবারের স্থায়ী সভ্য করে নেন। ঐতিহাসিকদের মতে, এতে করে মহলের লোকেরা কেউ তাকে হিংসা করতে লাগল, কেউ তাকে তোষামোদ করতে লাগল। কিন্তু প্রকৃত অর্থে কেউই তাকে ভালবাসত না।
বিদ্রোহী রাজকুমার
শাহজাহান ছিলেন সম্রাজী নূরজাহানের ভাই আসফ খানের জামাতা। তার ছোটভাই শাহজাদা শাহরিয়ার ছিলেন সম্রাজী নূরজাহানের জামাতা, ( শের আফগানের কন্যার স্বামী)। শাহজাহান সন্দেহপ্রবণ ছিলেন যে তার অনুপস্থিতিতে শাহরিয়ারকে নূরজাহান সিংহাসনে বসাবেন। তাই সম্রাট জাহাঙ্গীর যখন অসুস্থ তখন তিনি পিতা ও ভাইদের এবং সম্রাজী নূরজাহানের বিরুদ্ধে যুদ্ধ ঘোষণা করলেন। তিনি যুদ্ধে জয়ী হলেও, এসময় কান্দাহার পারস্যের নিকট মুঘলদের হাতছাড়া হয়।
সম্রাট (১৬২৮-১৬৫৮)
শাহজাহানের সময় মুঘল বাহিনীর সৈন্যসংখ্যা দশ লক্ষে উন্নীত হয়। এবং একে তৎকালীন বিশ্বের অন্যতম শক্তিশালী বাহিনীতে পরিণত করে। তাজমহল, লাল কেল্লা, দিল্লির শাহজাহানাবাদ শহর (পুরান দিল্লি) প্রভৃতি নির্মাণশৈলীর কারণে তাকে " প্রিন্স অফ বিল্ডার্স " বলা হয়ে থাকে।
মুঘল সাম্রাজ্যের প্রশাসন
শাহজাহানের শাসনকালে ভারত বিশ্বের ২৪% জিডিপির যোগান দিত। এবং সমসাময়িক বিশ্বে মুঘল ভারত ছিল সর্ববৃহৎ অর্থনীতির দেশ। তথাপি ১৬৩০ সালে দীর্ঘদিনের যুদ্ধ ও খরার কারণে দুর্ভিক্ষ দেখা দেয়। ঐসময়ে শাহজাহান "লঙ্গর" নামে একধরনের " মেকশিফট কিচেন" হাজারে হাজারে স্থাপন করে দুর্ভিক্ষ প্রতিরোধ করেন। এরকম মেকশিফট কিচেন / লঙ্গরখানার চল এখনও আধুনিক ভারতবর্ষে রয়েছে।
পরবর্তী জীবন
শাহজাহানের শেষ জীবন সুখের ছিল না। তিনি তার জীবনের শেষ বিশ বছর আগ্রা দুর্গে পুত্র আওরঙ্গজেব কর্তৃক গৃহবন্দী হয়ে কাটান। তার জীবদ্দশায় আওরঙ্গজেব তার অবশিষ্ট পুত্র ও তাদের ঘরের নাতিদের হত্যা করেন।
স্থাপত্য নিদর্শন
সম্রাট শাহজাহান অত্যন্ত শিল্পনুরাগী ছিলেন। তাজমহল ছাড়াও তার অমর কীর্তি গুলো হচ্ছে:-
অবদান
শাহজাহানের অবদান স্থাপত্যশিল্পে অনস্বীকার্য। তবে এসব স্থাপত্যশৈলি নির্মাণের ব্যয়ভার বহন করার সময় তিনি শাহী খাজনার দরজা খুলে দিতেন যেন কারিগররা ইচ্ছামত মজুরি নিতে পারে। ফলস্বরূপ ১৬৬৫ সাল নাগাদ মুঘল শাহী খাজনা প্রায় শূন্য হয়ে পড়ে। শাহজাহানের এই খামখেয়ালিপনাকে মুঘল সাম্রাজ্যের পতনের সূচক কারণ হিসেবে চিহ্ণিত করেছেন ইতিহাসবিদরা।
সম্পূর্ণ নাম
আবুল মোজাফ্ফর সাহিব উদ্দীন মোহাম্মদ সাহিব-ই কিরান শাহজাহান বাদশা গাজি
সোমালিয়ার ভাষা
সোমালি ভাষা ও আরবি ভাষা সোমালিয়ার সরকারি ভাষা। সোমালি ভাষাতে দেশের প্রায় ৭০% লোক কথা বলেন। দক্ষিণের কিছু অঞ্চলে এখনও ইতালীয় ভাষা প্রচলিত। এছাড়াও সোমালিয়াতে আরও প্রায় ১০টি আফ্রিকান ভাষা প্রচলিত। এগুলির মধ্যে মায় ভাষা এবং সোয়াহিলি ভাষা উল্লেখযোগ্য। আন্তর্জাতিক কাজকর্মে আরবি ভাষা ও ইংরেজি ভাষা ব্যবহার করা হয়। ১৯৯০-এর দশকের পর গৃহযুদ্ধের কারণে সব ভাষার বক্তাসংখ্যা নির্ণয় করা দুরূহ হয়ে পড়েছে।
মৃণাল ঠাকুর
মৃণাল ঠাকুর (मृणाल ठाकूर) একজন ভারতীয় অভিনেত্রী, যিনি বলিউড, মারাঠি চলচ্চিত্রে অভিনয় করেন। পূর্বে তিনি টিভি নাটকে অভিনয় করতেন। তিনি কুমকুম ভাগ্য নাটকের জন্য পরিচিতি অর্জন করেন, যেখানে তিনি বুলবুল চরিত্রে অভিনয় করতেন।
তিনি ২০১৮ সালের হিন্দি চলচ্চিত্র লাভ সনিয়ায় প্রধান চরিত্রে অভিনয় করেন। তিনি হৃতিক রোশন-এর বিপরীতে সুপার ৩০ এবং জন আব্রাহাম-এর বিপরীতে বাটলা হাউস চলচ্চিত্রে অভিনয় করেছেন।
প্রাথমিক জীবন
"মৃণাল ঠাকুর" মারাঠা হিন্দু পরিবারে জন্মগ্রহণ করেন। তার একজন ছোট ভাই এবং একজন ছোট বোন রয়েছে। তিনি সাংবাদিকতায় স্নাতক করেছেন।
টেলিভিশন (২০১২-২০১৬)
কলেজ এ পড়ার সময় মুহিত সেহগাল এর বিপরীতে "মুছে কুছ কেহতে হে.......খামোসিয়া" নাটকে অভিনয় করেন।যা ২০১২-১৩ সাল পর্যন্ত স্টার প্লাস এ প্রচার হয়েছে। ২০১৩ সালের শুরুতে ঠাকুর লোককাহিনী এর উপর নির্মিত নাটক অর্জুন এও অভিনয় করেছেন।
ফেব্রুয়ারি ২০১৪ সালের শুরুতে তিনি কালার্স টিভিতে প্রচারিত নাটক "কুমকুম ভাগ্য"তে অভিনয় করেন। এই নাটকে তিনি বুলবুল চরিত্রে অভিনয় করেন এবং দ্রুতই তিনি জনপ্রিয়তা অর্জন করেন।
চলচ্চিত্র (২০১৬-বর্তমান)
২০১৬ সালে তিনি টেলিভিশন থেকে বেরিয়ে আসার পর তিনি আন্তর্জাতিক সিনেমা "লাভ সোনিয়া" তে অভিনয় করেন, যা ২০১৭ সালে পূর্ণ হয়। এই সিনেমাটি ২০১৮ সালের সেপ্টেম্বরে মুক্তি পায়। ঠাকুর সিনেমাটিতে সোনিয়া চরিত্রে অভিনয় করেন, যে একজন গ্রামের মেয়ে এবং বড় স্বপ্ন দেখার আসায় শহরে পাড়ি জমিয়ে আদম পাচারকারীদের খপ্পরে পরে। সিনেমাটি বাণিজ্যিকভাবে মুখ থুপরে পরলেও, ঠাকুর এর অভিনয় প্রশংসিত হয়।
২০১৯ সালে তিনি হৃতিক রোশন এর বিপরীত এ সুপার ৩০ সিনেমায় অভিনয় করেন। সিনেমাটিতে ঠাকুর রিতু রেসমি চরিত্রে অভিনয় করেন। যা তাকে ব্যবসায়িক সাফল্য এনে দেয়।সিনেমাটি inr ভারতে এবং বিশ্বে inr  অর্থ আয় করে। সিনেমা বিশ্লেষক তরন আদর্শ ঠাকুর এর অভিনয়কে প্রশংসাযোগ্য বলে।
সুপার ৩০ এর চিত্রায়নের সময় ঠাকুর জন আব্রাহাম-এর বিপরীতে বাটলা হাউস সিনেমায় চুক্তিবদ্ধ হোন। যা ১৫ আগস্ট মুক্তি পেয়েছে।
ইসোয়াতিনির ভাষা
ইংরেজি ভাষা ও সোয়াতি ভাষা যৌথভাবে সোয়াজিল্যান্ডের সরকারি ভাষা। সোয়াতি ভাষাতে দেশের ৯০% লোক কথা বলেন। সোয়াতি ভাষাটি দক্ষিণ আফ্রিকাতে একটি সরকারী ভাষার মর্যাদা পেয়েছে। সোয়াজিল্যান্ডে প্রচলিত অন্যান্য আফ্রিকান ভাষার মধ্যে জুলু ভাষা ও ৎসোঙ্গা ভাষা উল্লেখযোগ্য। আন্তর্জাতিক কাজকর্মে ইংরেজি ভাষা ব্যবহার করা হয়।
বড় কাঁঠালিয়া
বড় কাঁঠালিয়া বরিশালের ঝালকাঠি জেলার কাঁঠালিয়া উপজেলার অন্তর্গত কাঁঠালিয়া ইউনিয়নের একটি গ্রাম।
ছবি
বাম|থাম্ব|440x440পিক্সেল|[[কাঁঠালিয়া ইউনিয়ন, কাঁঠালিয়া|কাঁঠালিয়া ইউনিয়নের অন্তর্গত বড় কাঁঠালিয়া গ্রামের ফসলের মাঠের ছবি।]] বাম|থাম্ব|[[বিষখালী নদী|বিশখালী নদীর তীরে কাঁঠালিয়া ইউনিয়নের বড় কাঁঠালিয়া গ্রামের বেড়িবাঁধের ছবি।]]
গ্রিস জাতীয় ফুটবল দল
গ্রিস জাতীয় ফুটবল দল (Εθνική Ελλάδος, Ethniki Ellados, Greece national football team) হচ্ছে আন্তর্জাতিক ফুটবলে গ্রিসের প্রতিনিধিত্বকারী পুরুষদের জাতীয় দল, যার সকল কার্যক্রম গ্রিসের ফুটবলের সর্বোচ্চ নিয়ন্ত্রক সংস্থা হেলেনিক ফুটবল ফেডারেশন দ্বারা নিয়ন্ত্রিত হয়। এই দলটি ১৯২৭ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯২৯ সালের ৭ই এপ্রিল তারিখে, গ্রিস প্রথমবারের মতো আন্তর্জাতিক খেলায় অংশগ্রহণ করেছে; গ্রিসের অ্যাথেন্সে অনুষ্ঠিত উক্ত ম্যাচে গ্রিস ইতালির কাছে ৩–১ গোলের ব্যবধানে পরাজিত হয়েছে।
৬৯,৬১৮ ধারণক্ষমতাবিশিষ্ট অ্যাথেন্স অলিম্পিক স্টেডিয়ামে এথনিকি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গ্রিসের রাজধানী অ্যাথেন্সে অবস্থিত। বর্তমানে এই দলের ম্যানেজারের দায়িত্ব পালন করছেন ইয়ন ভান্ট স্খিপ এবং অধিনায়কের দায়িত্ব পালন করছেন আলানিয়াস্পোরের আক্রমণভাগের খেলোয়াড় আনাস্তাসিওস বাকাসেতাস।
গ্রিস এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৪ ফিফা বিশ্বকাপের ১৬ দলের পর্বে পৌঁছানো, যেখানে তারা কোস্টা রিকার সাথে ১–১ গোলে ড্র করার পর পেনাল্টিতে ৫–৩ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে গ্রিস অন্যতম সফল দল, যেখানে তারা ১টি (২০০৪) শিরোপা জয়লাভ করেছে।
গিয়র্গস কারাগুনিস, থেওদরোস জাগোরাকিস, কোনস্তান্তিনোস কাতসুরানিস, আঙ্গেলোস খারিস্তেয়াস এবং থেওফানিস গেকাসের মতো খেলোয়াড়গণ গ্রিসের জার্সি গায়ে মাঠ কাঁপিয়েছেন।
ইতিহাস
বড় ধরনের ফুটবল প্রতিযোগিতায় গ্রিস তেমন সফলতা লাভ করতে পারেনি। তবে, দলটি ফিফা বিশ্বকাপ ও উয়েফা ইউরোপীয় চ্যাম্পিয়নশিপের চূড়ান্ত পর্বে যথাক্রমে ১৯৯৪ ও ১৯৮০ সালে অংশ নিতে পেরেছে। কিন্তু ২০০৪ সালের উয়েফা ইউরো প্রতিযোগিতায় দ্বিতীয়বারের মতো অংশগ্রহণ ও শিরোপা লাভ করে সকলকে তাক লাগিয়ে দেয়। জুয়াড়ীরা প্রতিযোগিতা শুরুর পূর্বে ৮০–১ থেকে ১৫০–১ দর ধরে। পূর্বতন চ্যাম্পিয়ন ফ্রান্স এবং স্বাগতিক পর্তুগালকে সম্ভাব্য শিরোপালাভে আশাবাদ ব্যক্ত করা হলেও উভয় দলকেই উদ্বোধনী ও চূড়ান্ত খেলায় পরাভূত করেছিল। এ বিজয়ের পর থেকেই গ্রিস ইউরোপীয় চ্যাম্পিয়নশিপ ও বিশ্বকাপ বাদে সকল বড় ধরনের প্রতিযোগিতায় অংশগ্রহণ করেছে। এছাড়াও দলটি ২০১২ সালের ইউরো কাপে কোয়ার্টার-ফাইনালে অংশ নিয়েছে। ২০০৪ সালের পর থেকে চার মাস ছাড়া ফিফা বিশ্ব র‌্যাঙ্কিংয়ের শীর্ষ ২০ দলে ঠাঁই পায়। এপ্রিল-জুন, ২০০৮ এবং অক্টোবর, ২০১১ সালে দলটি সর্বোচ্চ র‌্যাঙ্কিং ৮-এ পৌঁছে।
বিশ্বকাপ
মার্কিন যুক্তরাষ্ট্রে অনুষ্ঠিত ১৯৯৪ সালের ফিফা বিশ্বকাপে গ্রিস দল চূড়ান্ত পর্বে খেলার যোগ্যতা অর্জন করে। উয়েফা বাছাইপর্ব থেকে দলটি অপরাজিত অবস্থায় রাশিয়া দলকে পাশ কাটিয়ে শীর্ষস্থান লাভ করে। চূড়ান্ত পর্বে ডেথ গ্রুপ নামে পরিচিত ডি গ্রুপে অবস্থান করে আর্জেন্টিনার কাছে ৪–০, বুলগেরিয়ার কাছে ৪–০ ও নাইজেরিয়ার কাছে ২–০ ব্যবধানে পরাভূত হয়। এ বিশ্বকাপে কোচ আলকেতাস পানাগোলিয়াস তিন খেলায় তিনজন গোলরক্ষককে মাঠে নামান যা বেশ দুর্লভ ঘটনা।
২০১০ সালের উয়েফা বিশ্বকাপ বাছাইপর্বের ২নং গ্রুপে গ্রিস দল দ্বিতীয় স্থান লাভ করে ও বিশ্বকাপে খেলার যোগ্যতা অর্জন করে। ২০০৯ সালের ৪ঠা নভেম্বর তারিখে দক্ষিণ আফ্রিকার কেপটাউনে অনুষ্ঠিত বিশ্বকাপ ড্র অনুষ্ঠানে আর্জেন্টিনা, নাইজেরিয়া ও দক্ষিণ কোরিয়া দলের সাথে বি গ্রুপে অবস্থান করে। গ্রিস তাদের উদ্বোধনী খেলায় কোরিয়ার কাছে ২–০ ব্যবধানে পরাজিত হয় ও নাইজেরিয়াকে ২–১ গোলে হারায়। কিন্তু শেষ খেলায় শক্তিশালী আর্জেন্টিনা দলেরসাথে ৭৭ মিনিট পর্যন্ত ০–০ ড্র রাখলেও শেষ পর্যন্ত ২–০ গোলে হেরে যায়। বিশ্বকাপ শেষে গ্রিস ফিফা র‌্যাঙ্কিংয়ে ১৩ থেকে ১২ অবস্থানে চলে আসে।
আর্জেন্টিনার কাছে হেরে যাবার পর গ্রিক দলের ম্যানেজোর অতো রেহাগেলকে বরখাস্ত করা হয়। এর আট দিন পর হেলেনিক ফুটবল ফেডারেশন ফের্নান্দো সান্তোসকে গ্রিক ফুটবলের নতুন ম্যানেজাররূপে নিযুক্ত করে।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৮ সালের এপ্রিল মাসে প্রকাশিত র‌্যাঙ্কিংয়ে গ্রিস তাদের ইতিহাসে সর্বপ্রথম সর্বোচ্চ অবস্থান (৮ম) অর্জন করে এবং ১৯৯৮ সালের সেপ্টেম্বর মাসে প্রকাশিত র‌্যাঙ্কিংয়ে তারা ৬৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গ্রিসের সর্বোচ্চ অবস্থান হচ্ছে ৭ম (যা তারা ২০০৪ সালে অর্জন করেছিল) এবং সর্বনিম্ন অবস্থান হচ্ছে ৭৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
এস্কিমো
এস্কিমো হল আদিবাসী জনগণ, যারা মূলতঃ উত্তর আমেরিকা ও পূর্ব সাইবেরিয়া সুমেরুবৃত্তীয় অঞ্চলের বরফ ঢাকা অঞ্চলে বসবাস করে। এরা পূর্ব সাইবেরিয়া (রাশিয়া) থেকে আলাস্কা (আমেরিকা যুক্তরাষ্ট্র), কানাডা, এবং গ্রিনল্যান্ডে বাস করছে।  "এস্কিমো" নামে পরিচিত দুটি প্রধান জনজাতি হল  আলাস্কার ইনুপিয়াত জনগণ সহ ইনুইত, গ্রিনল্যান্ডীয় ইনুইত, এবং কানাডার ইনুইত জনজাতি এবং পূর্ব সাইবেরিয়া ও আলাস্কার ইউপিক । তৃতীয় একটি উত্তরের গোষ্ঠী, আলেউত উভয়ের সাথেই সম্বন্ধ যুক্ত। তাদের পূর্বপুরুষ একই ছিল এবং তাদের ভাষা গোষ্ঠীও (এস্কিমো-আলেউত) এক।
এস্কিমো-আলেউত ভাষা পরিবারের এস্কিমো শাখার অ-ইনুইত উপ-শাখাটি, চারটি স্বতন্ত্র ইউপিক ভাষা নিয়ে গঠিত, দুটি সুদূর পূর্ব রাশিয়া এবং সেন্ট লরেন্স দ্বীপে ব্যবহার হয়, এবং দুটি পশ্চিম আলাস্কা, দক্ষিণ-পশ্চিম আলাস্কা এবং দক্ষিণ মধ্য আলাস্কার পশ্চিম অংশে ব্যবহৃত হয়। সিরেনিক লোকেদের বিলুপ্তপ্রায় ভাষা এগুলির সাথে সম্পর্কিত বলে যুক্তি দেওয়া হয়।
বিবরণ
ব্যুৎপত্তিগতভাবে, এস্কিমো শব্দটি এসেছে ইনুয়াইমুন (মন্টাগ্নাইস)  আইসকিমিউ  থেকে, যার অর্থ "এমন এক ব্যক্তি যে বরফে চলার জুতো পরেছে" এবং "হাস্কি"র (কুকুরের একটি জাত) সাথে সম্পর্কিত, এবং উৎপত্তিগতভাবে এর কোনও মর্যাদাহানিকর অর্থ নেই।
কানাডা এবং গ্রিনল্যান্ডে, "এস্কিমো" শব্দটি প্রধানত মর্যাদাহানিকর হিসাবে দেখা হয় এবং ব্যাপকভাবে "ইনুইত" শব্দটি দ্বারা প্রতিস্থাপন করা হয়েছে। এটি কোন নির্দিষ্ট দল বা সম্প্রদায়কে বোঝাতে ব্যবহৃত হয়। এর ফলে এমন একটি প্রবণতা তৈরি হয়েছে যাতে কিছু কানাডিয়ান এবং আমেরিকানরা বিশ্বাস করে যে তাদের "এস্কিমো" শব্দটি ব্যবহার করা উচিত নয় এবং এর পরিবর্তে তারা কানাডীয় "ইনুইত" শব্দটি ব্যবহার করে, এমনকি ইউপিকের লোকদের জন্যও তারা ইনুইত ব্যবহার করে। কানাডার অধিকার ও স্বাধীনতার সনদের ধারা ২৫ এবং ১৯৮২ কানাডার সংবিধান আইনের ধারা ৩৫, দ্বারা ইনুইতদের কানাডার আদিবাসী হিসাবে একটি স্বতন্ত্র জনগোষ্ঠীর স্বীকৃতি দেওয়া হয়েছে।
মার্কিন যুক্তরাষ্ট্র এবং আলাস্কান আইনের অধীনে (পাশাপাশি আলাস্কার ভাষাগত এবং সাংস্কৃতিক ঐতিহ্য অনুসারে), "আলাস্কা দেশজ" বলতে আলাস্কার সমস্ত আদিবাসীদের বোঝায়। এর মধ্যে কেবল ইনুপিয়েত (আলাসকান ইনুইত) এবং ইউপিক অন্তর্ভুক্ত তাই নয়, তবে আলেউতের মতো গোষ্ঠী, এবং পাশাপাশি বহুলাংশে অসম্পর্কিত প্রশান্ত মহাসাগরীয় উত্তর পশ্চিম উপকূলের আদিবাসী লোক এবং আলাস্কান আথাবাসকান অন্তর্ভুক্ত। এইজন্য, এস্কিমো শব্দটি আলাস্কায় এখনও ব্যবহৃত হচ্ছে।  ইনুইট-ইউপিক  এর মতো বিকল্প শব্দগুলিরও প্রস্তাব দেওয়া হয়েছে, তবে কোনটিই বিশেষ গ্রহণযোগ্যতা অর্জন করতে পারেনি।
ইতিহাস
পূর্ব সাইবেরিয়া, আলাস্কা এবং কানাডার উত্তরের সুমেরুবৃত্তীয় অঞ্চলে এর আগে বেশ কিছু আদিবাসী মানুষের বাস ছিল (যদিও সম্ভবত গ্রিনল্যান্ডে নয় )। প্রাচীনতম ইতিবাচকভাবে চিহ্নিত প্রত্ন-এস্কিমো সংস্কৃতি (আদি প্রত্ন-এস্কিমো) ৫,০০০ বছরের পুরোনো। পূর্ব এশিয়ার সুমেরুতে ঐতিহ্যশালী ছোট সরঞ্জাম প্রস্তুতকারক জনজাতির মানুষদের শ্রেণী থেকে এসে তারা আলাস্কায় বিকাশ করেছে বলে মনে হয়, এদের পূর্বপুরুষ সম্ভবত কমপক্ষে ৩,০০০ থেকে ৫,০০০ বছর আগে আলাস্কায় চলে এসেছিল। একই রকম নিদর্শন পাওয়া গেছে সাইবেরিয়ায়, যেগুলি প্রায় ১৮,০০০ বছরের পুরোনো।
আলাস্কার ইউপিক ভাষা ও সংস্কৃতিগুলি তার জায়গায় বিকশিত হয়েছিল, শুরু হয়েছিল আলাস্কার মূল প্রাক-ডরসেট দেশীয় সংস্কৃতি বিকশিত হবার মধ্য দিয়ে। প্রায় ৪০০০ বছর আগে, আলেউতের উনানগান সংস্কৃতি স্বতন্ত্রভাবে বিকশিত হয়ে ওঠে। এটি সাধারণত এস্কিমো সংস্কৃতি হিসাবে বিবেচিত হয় না।
প্রায় ১,৫০০-২,০০০ বছর আগে, মোটামুটি উত্তর-পশ্চিম আলাস্কায়, আরও দুটি স্বতন্ত্র প্রকরণ দেখা গিয়েছিল। ইনুইত ভাষা স্পষ্ট বৈশিষ্ট্যপূর্ণ হয়ে ওঠে এবং, কয়েক শতাব্দী ধরে, এর ভাষাভাষীরা উত্তর আলাস্কা পার হয়ে কানাডার মধ্য দিয়ে গ্রিনল্যান্ডে পাড়ি জমায়। উত্তর পশ্চিমের আলাস্কায় থুলে মানুষের স্বতন্ত্র সংস্কৃতি গড়ে উঠেছে এবং খুব দ্রুত এস্কিমো দ্বারা অধিকৃত পুরো অঞ্চলে ছড়িয়ে পড়ে, যদিও তারা সকলে এটি গ্রহণ করেনি।
তারেক মাসুদ
আবু তারেক মাসুদ (যিনি তারেক মাসুদ নামেই পরিচিত) (ডিসেম্বর ৬, ১৯৫৬ - আগস্ট ১৩, ২০১১) ছিলেন একজন বাংলাদেশি স্বাধীন চলচ্চিত্র পরিচালক, প্রযোজক, চিত্রনাট্যকার, লেখক এবং গীতিকার। মাটির ময়না (২০০২) তার প্রথম ফিচার চলচ্চিত্র যার জন্য তিনি ২০০২-এর কান চলচ্চিত্র উৎসবে ডিরেক্টরস ফোর্টনাইটসহ বিভিন্ন আন্তর্জাতিক খ্যাতি অর্জন করেন এবং এটি প্রথম বাংলাদেশি বাংলা চলচ্চিত্র হিসেবে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশী নিবেদন করা হয়েছিল।
প্রাথমিক জীবন
মাসুদ ১৯৫৬ সালে তদানীন্তন পূর্ব পাকিস্তানের (বর্তমান বাংলাদেশ) ফরিদপুর জেলার ভাঙ্গা উপজেলার নূরপুর গ্রামে জন্মগ্রহণ করেন। তার মায়ের নাম নুরুন নাহার মাসুদ ও বাবার নাম মশিউর রহমান মাসুদ। ভাঙ্গা ঈদগা মাদ্রাসায় প্রথম পড়াশোনা শুরু করেন। পরবর্তীতে ঢাকার লালবাগের একটি মাদ্রাসা থেকে মৌলানা পাস করেন। ১৯৭১ সালে বাংলাদেশের স্বাধীনতা যুদ্ধের সময় তার মাদ্রাসা শিক্ষার সমাপ্তি ঘটে। যুদ্ধের পর তিনি ফরিদপুরের ভাঙ্গা পাইলট উচ্চ বিদ্যালয় থেকে প্রাইভেটে ম্যাট্রিক পরীক্ষায় অংশ নেন এবং প্রথম বিভাগে পাশ করেন। এরপর আইএ পাশ করেন আদমজী ক্যান্টনমেন্ট কলেজ থেকে। গ্র্যাজুয়েশনের জন্য প্রথমে নটর ডেম কলেজে ভর্তি হলেও পরে ঢাকা বিশ্ববিদ্যালয়ের ইতিহাস বিভাগ থেকে স্নাতক ডিগ্রি অর্জন করেন। জীবনের প্রথম প্রামাণ্যচিত্র তৈরি করতে গিয়ে তার আর স্নাতকোত্তর ডিগ্রি অর্জন করা হয়ে ওঠেনি।
বিশ্ববিদ্যালয়ের ছাত্রাবস্থায় তাকে বেশিরভাগ সময়েই ঢাকা আর্ট কলেজে (বর্তমানে ঢাকা বিশ্ববিদ্যালয়ের চারুকলা অনুষদ) কাটাতে দেখা যেত। এছাড়া বিশ্ববিদ্যালয়-জীবন থেকেই লেখক শিবির, বাম আন্দোলন এবং বাংলাদেশের চলচ্চিত্র আন্দোলনের সাথে সক্রিয়ভাবে যুক্ত থেকেছেন। চলচ্চিত্র আন্দোলনের মাধ্যমে তার পরিচয় হয় মোরশেদুল ইসলাম, তানভীর মোকাম্মেল, শামীম আখতারদের সাথে।
চলচ্চিত্র জীবন
১৯৮২ সালের শেষ দিকে বাংলাদেশ ফিল্ম আর্কাইভ থেকে ফিল্ম অ্যাপ্রিসিয়েশন কোর্স শেষ করে তিনি তার প্রথম প্রামাণ্যচিত্র নির্মাণ শুরু করেন। এটি নির্মাণ করতে লেগেছিল সাত বছর। ১৯৮৯ সালে মুক্তিপ্রাপ্ত আদম সুরত প্রামাণ্যচিত্রটি ছিল প্রখ্যাত বাংলাদেশী শিল্পী এস এম সুলতানের জীবনের উপর।  এরপর থেকে তিনি বেশ কিছু ডকুমেন্টারি, অ্যানিমেশন এবং স্বল্পদৈর্ঘ্য চলচ্চিত্র নির্মাণ করেন। ১৯৯৬ সালে নির্মাণ করেন বাংলাদেশের স্বাধীনতা যুদ্ধের সময় একটি ভ্রাম্যমাণ গানের দলকে নিয়ে মুক্তির গান। ১৯৭১ সালে মার্কিন নির্মাতা লিয়ার লেভিনের ক্যামেরাবন্দী ফুটেজের সাথে বিভিন্ন আন্তর্জাতিক সংরক্ষণাগার থেকে নেয়া ফুটেজ জুড়ে দিয়ে এই ছবিটি নির্মাণ করা হয়। প্রামাণ্যচিত্রটির জন্য তিনি ১৯তম জাতীয় চলচ্চিত্র পুরস্কারে শ্রেষ্ঠ প্রামাণ্যচিত্রের পুরস্কার লাভ করেন।
২০০২ সালে তার প্রথম পূর্ণদৈর্ঘ্য চলচ্চিত্র মাটির ময়না মুক্তি পায়। ছবিটি তার শৈশবে মাদ্রাসা জীবনের অভিজ্ঞতা নিয়ে নির্মিত। ছবিটি বেশ কয়েকটি চলচ্চিত্র উৎসবে প্রদর্শিত হয় এবং মাসুদ দেশে-বিদেশে বিশেষ প্রশংসা অর্জন করে। চলচ্চিত্রটি কান চলচ্চিত্র উৎসবে প্রদর্শিত হয় এবং "একটি দেশের গণতান্ত্রিক অধিকার আদায়ের সংগ্রামের হৃদয়স্পর্শী ও স্বচ্ছ উপস্থাপনা"র জন্য মাসুদ ডিরেক্টরস ফোর্টনাইট লাভ করেন। এই ছবির জন্য তিনি ২৭তম জাতীয় চলচ্চিত্র পুরস্কারে শ্রেষ্ঠ চিত্রনাট্যকারের পুরস্কার লাভ করেন। এছাড়া মারাকেচ আন্তর্জাতিক চলচ্চিত্র উৎসব থেকে ক্যাথরিন মাসুদের সাথে যৌথভাবে শ্রেষ্ঠ চিত্রনাট্যের পুরস্কার লাভ করেন ও গোল্ডেন স্টারের মনোনয়ন লাভ করেন এবং কেরালা চলচ্চিত্র উৎসবে গোল্ডেন ক্রো ফিজেন্ট পুরস্কারের মনোনয়ন লাভ করেন। এছাড়া ছবিটি বাংলাদেশ থেকে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশী নিবেদন করা হয়েছিল। এটি বাংলাদেশ থেকে অস্কারের বিদেশি ভাষার চলচ্চিত্র শাখায় নিবেদন করা দ্বিতীয় বাংলাদেশী চলচ্চিত্র (প্রথমটি জাগো হুয়া সাভেরা) এবং প্রথম বাংলাদেশী বাংলা ভাষার চলচ্চিত্র।
তার পরবর্তী চলচ্চিত্র অন্তর্যাত্রা (২০০৬) দুটি প্রজন্মকে তুলে ধরেছে, যারা বাংলাদেশ থেকে লন্ডন চলে যায় এবং পুনরায় বাংলাদেশে ফিরে আসে। ২০১০ সালে তিনি দেশে ছড়িয়ে পরা জঙ্গিবাদ ও এর প্রভাব নিয়ে নির্মাণ করেন রানওয়ে। এতে দেখানো হয় এক যুবককে ইসলামী শিক্ষার আড়ালে জঙ্গিবাদে উদ্ধুদ্ধ করার গল্প। ছবিটির জন্য তিনি শ্রেষ্ঠ চলচ্চিত্রের জন্য মেরিল-প্রথম আলো সমালোচক পুরস্কার লাভ করেন। মাসুদের শেষ অসম্পূর্ণ কাজ কাগজের ফুল। ছবিটি ভারত বিভাগের গল্প নিয়ে। এটি মাটির ময়নার পূর্ববর্তী পর্ব।
বাংলাদেশের বিকল্প ধারার চলচ্চিত্র নির্মাতাদের সংগঠন শর্ট ফিল্ম ফোরামের প্রতিষ্ঠাতা সদস্য তিনি। ১৯৮৮ সালে ঢাকায় অনুষ্ঠিত প্রথম আন্তর্জাতিক স্বল্পদৈর্ঘ্য চলচ্চিত্র উৎসবের কো-অডিঁনেটর হিসেবে কাজ করেছেন। এছাড়া তিনি যুক্তরাষ্ট্র, ইউরোপ এবং এশিয়ার বিভিন্ন স্থানে অনুষ্ঠিত আন্তর্জাতিক চলচ্চিত্র উৎসবে যোগ দেয়ার পাশাপাশি কয়েকটি সাময়িকী ও পত্রিকায় চলচ্চিত্র বিষয়ে লেখালেখি করতেন।
ব্যক্তিগত জীবন
তারেক মাসুদের স্ত্রী ক্যাথরিন মাসুদ একজন মার্কিন নাগরিক। ক্যাথরিন এবং তারেক মিলে ঢাকায় একটি চলচ্চিত্র নির্মাতা প্রতিষ্ঠান গড়ে তুলেছিলেন যার নাম অডিওভিশন। চলচ্চিত্র নির্মাণ ছাড়া তারেক মাসুদের আগ্রহের বিষয় ছিল লোকসঙ্গীত এবং লোকজ ধারা। এই দম্পতির 'বিংহাম পুত্রা মাসুদ নিশাদ' নামে এক ছেলে আছে। তারেক মাসুদের ভাগিনেয় ভাই নজরুলগীতি শিল্পী খায়রুল আনাম শাকিল। তারেক মাসুদের চাচাত বোন তাহমিনা রাব্বানি শাম্মি ও ছোটো ভাই হচ্ছেন নাহিদ মাসুদ।
মৃত্যু
২০১১ সালের ১৩ আগস্ট কাগজের ফুল নামক চলচ্চিত্রের শুটিংয়ের লোকেশন দেখার জন্য তারেক মাসুদ তার সহকর্মীদের নিয়ে মানিকগঞ্জের সালজানা গ্রামে যান। লোকেশন নির্বাচন শেষে দুপুর ১২টা ২০ মিনিটে ঢাকার উদ্দেশে তারেক মাসুদ তার গাড়িবহর নিয়ে রওনা দেন। পথে ঘিওরে ঢাকা-আরিচা মহাসড়কে বিপরীত দিক থেকে আসা একটি বাসের সঙ্গে মাইক্রোবাসটির মুখোমুখি সংঘর্ষ ঘটে। ঘটনাস্থলেই তারেক মাসুদ এবং তার দীর্ঘদিনের সহকর্মী ও চিত্রগ্রাহক মিশুক মুনীরের মৃত্যু হয়। তারেকের সাথে কাজ করা ওয়াসিম, সেট ডিজাইনার জামাল হোসেন, ও মাইক্রোবাসের চালক মোস্তাফিজও এই দুর্ঘটনায় মারা যান। আহত হন ক্যাথরিন মাসুদ, চিত্রশিল্পী ঢালী আল মামুন, ও তার স্ত্রী চিত্রশিল্পী দিলারা বেগম জলি।
অভ্যর্থনা
চলচ্চিত্রের মাধ্যমে সমালোচনামূলক, দর্শক এবং বাণিজ্যিক অভ্যর্থনা।
তার ৬২ তম জন্মদিনে গুগল ডুডল সম্মননা প্রদান করে।
তারেক মাসুদ ফিল্ম সোসাইটি
তারেক মাসুদ ফিল্ম সোসাইটি তারেক মাসুদের নামে গড়ে তোলা বাংলাদেশের একটি চলচ্চিত্র সংসদ। ২০২২ সালের ২৬ মার্চ তারেক মাসুদের জন্মস্থান ফরিদপুরে এর যাত্রা শুরু।     তারেক মাসুদ ফিল্ম সোসাইটির প্রধান উদ্যোক্তা সাংবাদিক ও কথাসাহিত্যিক এইচ. এম. মেহেদী হাসান। তিনি সাংস্কৃতিক সংগঠক রেজাউল করিমকে সাথে নিয়ে এক বছর ধরে প্রস্তুতি নিয়ে ২৬ শে মার্চ ২০২২ তারিখে চলচ্চিত্রপ্রেমীদের নিয়ে একটি সম্মেলন আয়োজন করেন। ফরিদপুরের কমলাপুরে অনুষ্ঠিত এ সম্মেলনে সর্বসম্মতিক্রমে নির্ধারিত হয় সংসদের নাম, প্রণীত হয় গঠনতন্ত্র এবং গঠিত হয় কার্যনির্বাহী পরিষদ। সভাপতি নির্বাচিত হন রেজাউল করিম, আর সাধারণ সম্পাদক নির্বাচিত হন এইচ. এম. মেহেদী হাসান। প্রতিষ্ঠার কিছুদিনের মধ্যে সোসাইটি সব শর্ত পূরণ করে বাংলাদেশ চলচ্চিত্র সেন্সর বোর্ড থেকে সনদ লাভ করে।
প্রকাশিত বই
তারেক মাসুদের মৃত্যুর পর ২০১২ সালে বিভিন্ন সময়ে লেখা তার চলচ্চিত্র সম্পর্কিত প্রবন্ধগুলোকে একত্র করে একটি বই প্রকাশিত হয় "চলচ্চিত্রযাত্রা" নামে। বইটিতে ভূমিকা লিখেছেন তার স্ত্রী ক্যাথরিন মাসুদ। লেখক হবার একটা টান সবসময়ই তার মাঝে ছিল। তিনি বলেছিলেন "চলচ্চিত্রকার না হলে লেখক হওয়ার চেষ্টা করতাম।"
বংশ গোপাল চৌধুরী
বংশ গোপাল চৌধুরী একজন ভারতীয় রাজনৈতিক ব্যক্তিত্ব ও প্রাক্তন সাংসদ এবং বিধায়ক। তিনি ১৫তম লোকসভা নির্বাচনে আসানসোল লোকসভা কেন্দ্র থেকে সিপিআই(এম) প্রার্থী হিসেবে নির্বাচনে প্রতিদ্বন্দ্বিতা করে জয়লাভ করেন।
হবখালি ইউনিয়ন
হবখালি ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৩২ খ্রিঃ স্থাপিত হয়। আয়তন ২৭ কিমি।
প্রশাসনিক এলাকা
হবখালি ইউনিয়নটি বিশটি গ্রামের সমন্বয়ে গঠিত। এগুলো হলোঃ কোমখালী, বৈখালী, ডাঙ্গা সিঙ্গিয়া, সিঙ্গিয়া চরপাড়া, সিঙ্গিয়া ব্যবসায়ীপাড়া, সিঙ্গিয়া বসুপাড়া, বাজার সিঙ্গিয়া, হাড়িগড়া, বিল ডুমুরতলা, জয়দেব পুর, নয়াবাড়ী, বাগডাঙ্গা, হবখালী, ভান্ডারীপাড়া, সুবুদ্ধীডাঙ্গা, ইলিন্দী, হৈধর খোলা, ফলিয়া, কাগজী পাড়া,সাধুখালী
শিক্ষা
হবখালি ইউনিয়নে মোট শিক্ষার হার ৫৮%। শিক্ষা প্রতিষ্ঠান রয়েছে-
আয়তন অনুযায়ী কানাডীয় প্রদেশ ও অঞ্চলগুলির তালিকা
একটি দেশ হিসাবে, কানাডাতে দশটি প্রদেশ এবং তিনটি অঞ্চল রয়েছে। এই উপবিভাগগুলি ভূমি ও পানি উভয় ক্ষেত্রে ব্যাপকভাবে বিস্তৃত। ভূমি এলাকা দ্বারা বৃহত্তম উপবিভাগ হচ্ছে নুনাভুট অঞ্চল। জল এলাকা দ্বারা বৃহত্তম উপবিভাগ হচ্ছে কুইবেক প্রদেশ। ভূমি ও জল উভয় এলাকার হিসেবে ক্ষুদ্রতম উপবিভাগটি হল প্রিন্স এডওয়ার্ড দ্বীপ প্রদেশ।
কানাডা বিশ্বের দ্বিতীয় বৃহত্তম দেশ; এটি বিশ্বের চতুর্থ বৃহত্তম শুষ্ক ভূমি এবং বৃহত্তম মিঠা পানির এলাকা।
মোট এলাকা
একটি প্রদেশ বা অঞ্চলের মোট এলাকা তার ভূমি এলাকার যোগফল এবং তার অভ্যন্তরীণ জলের (শুধুমাত্র মিঠা পানি) এলাকার ভিত্তিতে নির্ণয় করা হয় ।
এলাকার নিকটবর্তী বর্গ কিলোমিটার বা বর্গ মাইলে বৃত্তাকার হয়। শতকরা দেওয়া হয়েছে একটি শতাংশের নিকটতম দশমে।
ভূমি এলাকা
ভূমি এলাকায় শুষ্ক ভূমি অন্তর্ভুক্ত, মিঠা পানি এবং লবণ পানির এলাকা ছাড়া।
এলাকাগুলি নিকটতম সমগ্র ইউনিট থেকে বৃত্তাকার হয়। শতকরা দেওয়া হয়েছে একটি শতাংশের নিকটতম দশমে।
অভ্যন্তরীণ জল এলাকা (শুধুমাত্র মিঠা-পানি)
নিচে অভ্যন্তরীণ জল এলাকা তথ্য দেওয়া হল, মিষ্টি জল অন্তর্ভুক্ত (i.e., হ্রদ, নদী, এবং জলাধারগুলি)। এটিতে অন্তর্ভুক্ত হয়নি অভ্যন্তরীণ নোনা জল, এবং আটলান্টিক, প্রশান্ত মহাসাগর ও আর্কটিক মহাসাগরে কানাডা কর্তৃক দাবি করা আঞ্চলিক জলের এলাকাগুলি। কানাডা তার অভ্যন্তরীণ জলের এলাকায় কানাডার আর্কটিক আর্কিপেলাগো এবং এর চারপাশের হাডসন উপকূলে এবং মহাসাগরে ১,৬০০,০০০ কিমি২মিটার লবণ পানি অন্তর্ভুক্ত করে।
এলাকাগুলির নিকটতম পুরো ইউনিট দেওয়া হল। শতকরা দেওয়া হয়েছে একটি শতাংশেের নিকটতম দশমে।
সাঈদ আনোয়ার (দ্ব্যর্থতা নিরসন)
সাঈদ আনোয়ার বলতে যাদেরকে বোঝানো হতে পারে;
জারিয়া ইউনিয়ন
জারিয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
প্রশাসনিক এলাকা
গ্রাম সমূহ
শিক্ষার হার ও শিক্ষা প্রতিষ্ঠান
'''শিক্ষার হার :জারিয়ার মাটিতে সবচেয়ে মুল্যবান প্রতিষ্ঠান এখানে কওমী মাদ্রাসা।প্রতিষ্ঠানঃঃজামিয়া ইসলামিয়া জারিয়া নাটেরকোনা।ভারপ্রাপ্ত প্রিন্সিপালঃমাওলানা মানছুরুল হক।খতিব ও ইমাম চড়পাড়া জামে মসজিদ। উচ্চ মাধ্যমিক শিক্ষা প্রতিষ্ঠান ১. এন জারিয়া ঝাঞ্জাইল উচ্চ বিদ্যালয়।
২. ডাঃ মোহাম্মদ আলী উচ্চ বিদ্যালয়।
৩. দেওটুকোন আব্দুল গণি উচ্চ বিদ্যালয়
প্রতিষ্ঠাতাঃ মরহুম আলহাজ্ব আঃ গণি তালুকদার (চেয়ারম্যান)
জমিদাতাঃ মোঃ নজরুল ইসলাম তালুকদার
৫. মৌদাম এসইএসআইপি মডেল উচ্চ বিদ্যালয়, স্থাপিতঃ ২০০৪ সাল,
বিদ্যালয়টি মাধ্যমিক ও উচ্চ শিক্ষা অধিদপ্তরের SESIP প্রকল্প কর্তৃক আন্ডারসার্ভ এলাকায় স্থাপিত।
তৎকালীন মাননীয় জাতীয় সংসদ সদস্য মরহুম ডাঃ মোহাম্মদ আলী মহোদয়ের ঐকান্তিক প্রচেষ্টায় বিদ্যালয়টি প্রতিষ্ঠিত হয়।
জমিদাতাঃ ১. মরহুম তাহের উদ্দিন তালুকদার, ২. মো: আবুল কালাম আজাদ, ৩. মো: আব্দুস সালাম তালুকদার ।
প্রধান শিক্ষক: মোহাম্মদ গোলাম মোস্তফা।
আধুনিক অবকাঠামো সমৃদ্ধ ভবনে বিদ্যালয়টির শিক্ষাকার্যক্রম পরিচালিত হচ্ছে। প্রতিবছর জেএসসি ও এসএসসি পরীক্ষায় শিক্ষার্থীরা কৃতিত্বপূর্ণ অবদান রাখছে। প্রধান শিক্ষকের নেতৃত্বে প্রতিষ্ঠানের শিক্ষকমন্ডলি অত্যন্ত দক্ষতার সঙ্গে একাডেমিক কার্যক্রমের পাশাপাশি সহপাঠ্যক্রমিক কার্যক্রমে রাখছে গুরুত্ব পূর্ণ অবদান।
দর্শনীয় স্থান
কংস নদী বা কংশ নদী বা কংসবতী নদী বা কংসাই নদী বাংলাদেশের উত্তর-পূর্বাঞ্চলের শেরপুর, ময়মনসিংহ, নেত্রকোণা ও সুনামগঞ্জ জেলার একটি নদী। নদীটির দৈর্ঘ্য ২২৮ কিলোমিটার, গড় প্রস্থ ৯৫ মিটার এবং নদীটির প্রকৃতি সর্পিলাকার।
উল্লেখযোগ্য ব্যক্তিত্ব
সাবেক সংসদ সদস্য মরহুম মোহাম্মদ আলী,বিশিষ্ট চিকিৎসক মরহুম সিদ্দিকুর রহমান,সাবেক চেয়ারম্যান মরহুম মিয়া হোসেন তালুকদার,সাবেক চেয়ারম্যান মরহুম সোহরাব মিয়া,সাবেক চেয়ারম্যান মরহুম গনি তালুকদার,স্বনামধন্য ব্যাবসায়ী মরহুম রুনু মিয়া সহ প্রমুখ ব্যাক্তিত্ত্ব এই ইউনিয়নের নাম উজ্জ্বল করেছেন।
জনপ্রতিনিধি
বর্তমান চেয়ারম্যান-আমিনুল ইসলাম মন্ডল নান্টু
রাজিন সালেহ
রাজিন সালেহ (জন্ম: নভেম্বর ২০, ১৯৮৩, সিলেট) বাংলাদেশ ক্রিকেট দলের ডানহাতি মিডল অর্ডার ব্যাটসম্যান এবং ডানহাতি অফ স্পিন বোলার। টেস্ট খেলায় তার অভিষেক হয় ২০০৩ সালে করাচিতে পাকিস্তানের বিপক্ষে। আর একদিনের খেলায় অভিষেক হয় একই বছর মুলতানে একই প্রতিপক্ষের বিরুদ্ধে।
লেভি পিন্টো
লাভিনহো থমাস পিন্টো (২৩ শে অক্টোবর ১৯২৯ – ১৫ই ফেব্রুয়ারি ২০২০) ছিলেন একজন ভারতীয় মল্ল্ক্রীড়াবিদ। তিনি ১৯৫১ সালে নতুন দিল্লিতে অনুষ্ঠিত প্রথম এশিয়ান গেমসে ১০০ মিটার এবং ২০০ মিটার স্প্রিন্টে দুটি স্বর্ণপদক জিতেছিলেন। তিনি ১৯৫২ সালের গ্রীষ্মকালীন অলিম্পিকেও প্রতিদ্বন্দ্বিতা করেছিলেন। পিন্টো পরে মার্কিন যুক্তরাষ্ট্রে চলে আসেন, শিকাগোতে বসতি স্থাপন করেন। সেখানে তিনি ৯০ বছর বয়সে 2020 সালের ১৫ই ফেব্রুয়ারি শেষ নিঃশ্বাস ত্যাগ করেন।
ভারতীয় প্রযুক্তিবিদ্যা প্রতিষ্ঠান যোধপুর
ইন্ডিয়ান ইনস্টিটিউট অফ টেকনোলজি যোধপুর বা ভারতীয় প্রযুক্তিবিদ্যা প্রতিষ্ঠান যোধপুর (আইআইটি যোধপুর বা আইআইটিজে) হল ভারতের রাজস্থান রাজ্যের যোধপুরে অবস্থিত একটি সরকারি বিশ্ববিদ্যালয়। এটি আটটি নতুন ভারতীয় প্রযুক্তিবিদ্যা প্রতিষ্ঠান (আইআইটি) -এর মধ্য একটি। এটি ইনস্টিটিউট অব টেকনোলজি (সংশোধনী) অ্যাক্ট, ২০১১ এর অধীন ভারত সরকার এর মানব সম্পদ উন্নয়ন মন্ত্রণালয় কর্তৃক প্রতিষ্ঠিত, যা এই আটটি আইআইটি এবং বেনারস হিন্দু বিশ্ববিদ্যালয়কে  আইআইটি'তে রূপান্তরিত করেছে। এই আইনটি ২৪ মার্চ ২০১১ সালের লোকসভাতে এবং ৩ এপ্রিল ২০১২ তারিখে রাজ্যসভায় পাস হয়।
ইতিহাস
জুলাই ২০০৭ সালে কেন্দ্রীয় সরকার প্রথম আইআইটি যোধপুরের নাম ঘোষণা করে, যদিও ২০০৮ সালে এর নাম আনুষ্ঠানিকভাবে ঘোষণা করা হয়, সঙ্গে আইআইটি কানপুরকে আইআইটি যোধপুরের পরামর্শদাতা হিসাবে [উদ্ধৃতি প্রয়োজন]। ২০০৮ সালের জুলাই মাসে আইআইটি যোধপুরের প্রথম শিক্ষাবর্ষটি আইআইটি কানপুর ক্যাম্পাসে শুরু হয়, যার মধ্যে স্নাতকস্তরে; কম্পিউটার বিজ্ঞান ইঞ্জিনিয়ারিং বিভাগ, মেকানিক্যাল ইঞ্জিনিয়ারিং বিভাগ এবং ইলেক্ট্রিক্যাল ইঞ্জিনিয়ারিং বিভাগে মোট ১০৯ জন ছাত্রছাত্রী ছিলেন। প্রতিষ্ঠানটিকে বিশেষ করে যোধপুরের নয়, বরঞ্চ রাজস্থানের একটি আইআইটি হিসাবে অনুমোদন করা হয়। আজমের, বিকাণীর, জয়পুর, যোধপুর, কোটা ও উদয়পুরসহ বিভিন্ন শহরগুলি বিবেচনা করার পর প্রফেসর বিজয় শংকর ব্যাসের নেতৃত্বাধীন কমিটির সুপারিশ অনুযায়ী এটি যোধপুরে নির্মানের কথা বলা হয়। ২০০৯ সালের শেষের দিকে, যোধপুরে প্রতিষ্ঠানটি প্রতিষ্ঠার জন্য এমএইচআরডি চূড়ান্ত অনুমোদন দেয়।
যোধপুরের জেএএনভি বিশ্ববিদ্যালয়ের অধীন এমবিএম ইঞ্জিনিয়ারিং কলেজের একটি অংশকে, যোধপুর আইআইটির ট্রানজিট ক্যাম্পাসের অবস্থান হিসেবে চিহ্নিত করা হয়। মে ২০১০ সালে, আইআইটি যোধপুরের ক্লাসগুলি আইআইটি কানপুর থেকে স্থানান্তরিত হয় যোধপুরের ট্রানজিট ক্যাম্পাসে। ২০১৭ সালের জুলাইয়ে আইআইটি যোধপুরের একাডেমিক ও আবাসিক ক্যাম্পাস স্থায়ী ক্যাম্পাসে স্থানান্তরিত হয়। স্থায়ী ক্যাম্পাসের নির্মাণ এখনও চলছে।
স্থায়ী ক্যাম্পাস
যোধপুর ও নাগপুরকে সংযোগকারী জাতীয় সড়ক ৬৫ এর ওপর, যোধপুর শহর থেকে প্রায় ২৪ কিমি দূরে, আইআইটিজে অবস্থিত। জিপাসনি ও ঘারাও গ্রামের প্রায় ৮৫২ একর (৩.৪৫ বর্গ কিলোমিটার) জমির ওপর এটি নির্মান করা হয়েছো। ১৬ই এপ্রিল, ২০১৩ সালে তখনকার মানব সম্পদ উন্নয়ন মন্ত্রকের রাষ্ট্রমন্ত্রী, ডঃ এম. এম. পল্লাম রাজু দ্বারা স্থায়ী ক্যাম্পাসের ভিত্তিপ্রস্তরটি স্থাপিত হয়।
স্থায়ী ক্যাম্পাসটি স্বনির্ভরতার আদলে গড়ে তোলা হচ্ছে, যেখানে ক্যাম্পাসের নিজস্ব শক্তি এবং জলের প্রয়োজন নিজেই মেটানো যাবে। ২০১৭ সালের ২রা মার্চ - ৩রা মার্চ, নতুন দিল্লির ইন্ডিয়া হ্যাবিট্যাট সেন্টারে অনুষ্ঠিত অষ্টম গৃহ সামিটে, 'প্যাসিভ আর্কিটেকচার ডিজাইন' বিভাগের অধীনে, ক্যাম্পাসের মুখ্য নকশাটি 'গৃহ এক্সেম্প্লারি পারফরমেন্স অ্যাওয়ার্ড' পেয়েছে।
তেল আবিব (বাইবেল)
তেল আবিব (תל אביב, তেল আভিভ, "বসন্তের পাহাড়", যা আক্কাদীয় ভাষার নাম তেল আবুবি ("প্লাবনের 'তেল'") বসন্তকে নির্দেশ করে, হল বর্তমান ইরাকে নিপ্পুরের নিকট কিবার খাল-এ অবস্থিত একটি অজ্ঞাত তেল ("পাহাড়ি নগর")। তেল আবিব প্রসঙ্গে শ্লোকে উল্লেখ রয়েছে:
"তারপর আমি এলাম তেল আবিবে, কিবার নদীর তীরে, যেখানে নির্বাসিতদের বাস। এই বিস্ময়কর অভিজ্ঞতায় অভিভূত হয়ে আমি সেখানে সাতদিন কাটালাম।"
অবস্থান
কিবার খাল বা কেবার খাল (বা নদী) হল সূচনা শ্লোক সহ হিব্রু বাইবেলের বই যিহিষ্কেলের পুস্তকে উল্লেখ করা একাধিক গুরুত্বপূর্ণ স্থানগুলোর মধ্যে অন্যতম একটি স্থান। এই বইটিতে সর্বমোট আটবার এই নদীর নাম উল্লেখ রয়েছে।
কিছু পুরনো বাইবেলীয় ভাষ্য কেবার নদীকে খাবুর নদীর সাথে চিহ্নিত করে যা বর্তমানে সিরিয়ায় অবস্থিত। খাবুরের নাম শ্লোকে "হাবোর" হিসেবে লেখা রয়েছে। যদিও সম্প্রতি এই ব্যাপারে গবেষকরা একমত হয়েছেন যে কেবার খাল ইরাকের নিপ্পুরের নিকট অবস্থিত। কেবার নদীর নাম শেফের জেরুব্বাবেলেও উল্লেখ রয়েছে।
কা-বা-রু জলপথ (আক্কাদীয়) এর নাম নিপ্পুরের মুরাশু অভিলেখাগারে পাওয়া গিয়েছে। কাবারু জলপথ সেচ কমপ্লেক্স নেটওয়ার্ক ও পরিবহন খালের একটি অংশ ছিল, এছাড়াও এর সাথে ব্যাবিলনের পূর্বদিকের পলিযুক্ত খাল শাত এল-নিল অন্তর্ভুক্ত ছিল।
কিংবদন্তি
নাহুম সোকোলো তার থিওডোর হের্জল লিখিত ১৯০২ সালের উপন্যাস অল্টনিউল্যান্ড ("পুরনো নব্য ভূমি") এর অনুবাদে বাইবেলীয় স্থানের শিরোনাম ব্যবহার করেন, যা প্রত্নতত্ত্ববিদদের ব্যবহৃত আরবি "তেল" যার অর্থ "জমে থাকা ধ্বংসাবশেষের ঢিবি" শব্দটি "পুরনো; এবং হিব্রু ভাষায় "বসন্ত" শব্দকে "নব্য" বা "নতুন" বুঝাতে ব্যবহার হয়েছে। মেনাখেম শেনকিন জাফফার নিকটে অবস্থিত ইহুদি গ্রামের নাম তেল আবিব রাখেন যা পরবর্তীতে ইসরায়েলি শহর তেল আবিবে পরিনত হয়েছে। দাগেশ বিহীন হিব্রু অক্ষর ב এর উচ্চারণ "ভ" এর মত শোনায়, কিন্তু বাইবেলের ইংরেজি অনুবাদে তা "ব" হিসেবে অনুবাদ করা হয়েছে।
প্রাচীন দর্শন
thumb|এথেন্সের (দর্শন) স্কুল
পাশ্চাত্য দর্শনের ইতিহাসে প্রাচীন গ্রিক দার্শনিকদের চিন্তাধারাকে প্রাচীন দর্শন বলে চিহ্নিত করা হয়। এই প্রাচীন দর্শনের বিকাশ ঘটে দাসের শোষণের ভিত্তিতে প্রতিষ্ঠিত গ্রিক সমাজে খ্রিষ্টপূর্ব সপ্তম শতকে। এবং খ্রিষ্টপূর্ব দ্বিতীয় শতকে রোমের দাসভিত্তিক সাম্রাজ্যে। দর্শনের এই প্রাচীন পর্যায়ের বিস্তার খ্রিষ্টীয় ষষ্ঠ শতক পর্যন্ত ধরা যায়। এই প্রাচীন পর্যায়ের ইতিহাসের গোড়ার দিকে গ্রিক দর্শনের বৈশিষ্ট্য ছিল প্রকৃতিবাদী। সক্রেটিসের পূর্বে গ্রিক দার্শনিকদের মধ্যে প্রধান ছিলেন থেলিস,  এ্যানাক্সিমেন্ডার, এ্যানাক্সিমেনিস এবং হিরাক্লিটাস। জগৎ ও জীবনের বিভিন্ন প্রশ্নের ব্যাখ্যায় এই সমস্ত দার্শনিক প্রাকৃতিক পরিবেশ দ্বারা প্রভাবিত হয়েছিলেন। অভিজ্ঞতা এবং জ্ঞানের সীমাবদ্ধতার কারণে এদের ব্যাখ্যায় নানাপ্রকার রূপক, উপাখ্যান এবং কল্পনার সাক্ষাৎ মিললেও এই যুগের দার্শনিকগণ সমস্ত অস্তিত্বের মূল হিসাবে জল, বায়ু, অগ্নি, মাটি প্রভৃতির একটি কিংবা একাধিক বস্তুকে গ্রহণ করেছেন। হিরাক্লিটাসের দর্শন কেবল বস্তুবাদি ছিল না। তার মতে সকল অস্তিত্বের মধ্যে নিরন্তর পরিবর্তন চলছে। পরিবর্তন সত্য; আপাতদৃশ্য স্থিরতা কিংবা পরিবর্তনহীনতা সত্য নয়। কিন্তু অপরিণত বস্তুবাদী চিন্তার বিকাশে ক্রমাণ্বয়ে ভাববাদী বৈশিষ্ট্যেরও উদ্ভব ঘটতে থাকে। সক্রেটিস এবং প্লেটোর দার্শনিক আলোচনায় এক শক্তিশালী ভাববাদী দর্শনের সাক্ষাৎ পাওয়া যায়। দাস এবং অপরাপর শ্রমজীবি সাধারণ মানুষের শোষণের ভিত্তিতে প্রতিষ্ঠিত স্বাধীন নাগরিকদের নগররাষ্ট্রে অসংগতি ও সংকট যত বৃদ্ধি পেতে থাকে তত সক্রেটিস, প্লেটো এবং এ্যরিস্টটলের ন্যায় প্রভু শ্রেণীভুক্ত চিন্তাবিদগণ তাদের রাষ্ট্র এবং সমাজকে সংকটের হাত থেকে রক্ষা করার জন্য দৃশ্যের পেছনে অদৃশ্য সত্তা, চরম উত্তম, ধর্ম, অবস্থার অপরিবর্তনীয়তা প্রভৃতি বিশ্লিষ্ট দার্শনিক ভাবসূত্রের জাল বিস্তার করতে শুরু করেন। প্রাচীন দর্শনের বস্তুবাদী ধারার অধিকতর বিকাশ এমপিডকলিস, এ্যানাক্সোগোরাস লিউসিপাস এবং ডিমোক্রিটাসের চিন্তাধারায় দেখা যায়। বস্তুত দর্শনের সমগ্র ইতিহাসে ভাববাদ ও বস্তুবাদের যে মূল দুটি ধারার সাক্ষাৎ পাওয়া যায় তার সূত্রপাত প্লেটো এবং ডিমোক্রিটাসের দর্শনেই ঘটে। লেনিন দর্শনের ইতিহাসের ব্যাখ্যা প্রসঙ্গে বলেছিলেন যে, দর্শনের ইতিহাসের মূল ধারার একটিকে প্লেটোর ধারা, অপরটিকে ডিমোক্রিটাসের ধারা বলেও আখ্যাত করা চলে।
আরুবার ভাষা
ক্যারিবীয় দ্বীপ আরুবাতে বহু ভাষা প্রচলিত। ওলন্দাজ ভাষা দেশটির সরকারি ভাষা। আরুবার স্কুলগুলিতে ইংরেজি ভাষা ও স্পেনীয় ভাষা শিক্ষাও বাধ্যতামূলক। এছাড়া ফরাসি ভাষা ও পর্তুগিজ ভাষারও অল্পবিস্তর প্রচলন আছে। তবে আরুবার অধিকাংশ লোক পর্তুগিজ ও আফ্রিকান ভাষা-ভিত্তিক একটি ক্রেওল ভাষাতে কথা বলেন। ভাষাটি পাপিয়ামেন্তো ভাষা নামে পরিচিত। । ১৬শ শতকে আরুবার ক্রীতদাস সম্প্রদায় ও তাদের মালিকদের মধ্যে যোগাযোগের বাহন হিসেবে পাপিয়ামেন্তো ভাষাটির উদ্ভব হয়। ১৯৯৫ সালের আগ পর্যন্ত এই স্থানীয় ভাষাটি গুরুত্বপূর্ণ বলে গণ্য হত না। ১৯৯৮ সালে এটিকে সরকারিভাবে স্কুলে শেখানো আরম্ভ করা হয়। তখন থেকে দ্বীপটিতে পাপিয়ামেন্তো ভাষা আরুবাতে ক্রমেই গুরুত্বপূর্ণ হয়ে উঠেছে। ইতিমধ্যে একটি পাপিয়ামেন্তো অভিধান এবং পাপিয়ামেন্তোতে লেখা রূপকথার বই প্রকাশ পেয়েছে।
শিহাবুদ্দিন নদভী
মোহাম্মদ শিহাবুদ্দিন নদভী (১৯৩১-২০০২) ছিলেন একজন ভারতীয় ইসলামি শিক্ষাবাদী দার্শনিক, ধর্মীয় সংস্কারক এবং লেখক। তিনি ১৯৩১ সালের ১২ই নভেম্বর বেঙ্গালুরু শহরে জন্মগ্রহণ করেন। তিনি কুরআন, হাদিস এবং আধুনিক বিজ্ঞানের উপর ১০০ টিরও বেশি বই লিখেছেন। তিনি ১৯৭০ সালে বেঙ্গালুরুতে কুরআন-বিজ্ঞানের উপর গবেষণার জন্য একটি কেন্দ্র হিসাবে ফুরকানিয়া একাডেমি প্রতিষ্ঠা করেন। কিছু আলেম তাকে মুজাদ্দিদ (ধর্মীয় পুনরুজ্জীবনবাদী) বলে মনে করেন। তিনি ২০০২ সালের এপ্রিলে মারা যান।
কাজ
তার লেখা বইগুলোর মধ্যে রয়েছে:
কামিনেনি ঈশ্বর রাও
কামিনেনি ঈশ্বর রাও (২৬শে আগস্ট ১৯১৮ – ৭ই নভেম্বর ২০০৭) ছিলেন একজন ভারতীয় ভারোত্তোলক । তিনি ১৯৫২ গ্রীষ্মকালীন অলিম্পিক এবং ১৯৫৬ গ্রীষ্মকালীন অলিম্পিকে ভারতের হয়ে প্রতিদ্বন্দ্বিতা করেছিলেন।
তিনি ১৯৫১ এশিয়ান গেমসে পুরুষদের ৯০ কেজি বিভাগে রৌপ্য পদক জয় করেন।
বৈরাটি ইউনিয়ন, পূর্বধলা
বৈরাটি ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।
প্রশাসনিক এলাকা
গ্রামসমূহের নাম
আয়তন ও জনসংখ্যা
আয়তন ২৪.১৩ বর্গ কিমি। জনসংখ্যা  ২০৪৭০ জন। (২০১১ সালের আদম শুমারি অনুযায়ী)
শিক্ষা
শিক্ষার হার : ৩৮%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
উল্লেখযোগ্য ব্যক্তিত্ব
(১)কর্ণেল আবু তাহের(১৪ নভেম্বর ১৯৩৮ - ২১ জুলাই ১৯৭৬)- একজন বাংলাদেশি মুক্তিযোদ্ধা এবং বামপন্থী বিপ্লবী নেতা ছিলেন। বাংলাদেশের মুক্তিযুদ্ধ চলাকালে তিনি ছিলেন ১১ নং সেক্টরের সেক্টর কমান্ডার। মুক্তিযুদ্ধে অসামান্য রাখার জন্য তিনি বীর উত্তম খেতাব লাভ করেন। এছাড়াও তিনি ছিলেন ৭ নভেম্বরের সিপাহী-জনতার বিপ্লবের মূল পরিকল্পনাকারী ও পরিচালনাকারী।
জনপ্রতিনিধি
বর্তমান চেয়ারম্যান- মো: আনিসুজ্জামান তালুকদার
কালা-ই-জঙ্গি
কালা-ই-জাঙ্গি (দারি/ পশতু: ) আফগানিস্তানের উত্তরাঞ্চলের শহর মাজার-ই-শরীফের নিকটে অবস্থিত, উনিশ শতকে নির্মিত দুর্গ। দুর্গটি ২০০১ সালে তালিবান বিদ্রোহের সূচনাকারী, রক্তাক্ত কালা-ই-জঙ্গির যুদ্ধের জন্য বেশি পরিচিত। এ যুদ্ধে সিআইএ এজেন্ট জনি "মাইক" স্প্যান সহ কমপক্ষে ৪৭০ জন নিহত হয়েছিল। এটি আফগানিস্তানে ২০০১ সালে শুরু হওয়া যুদ্ধের প্রারম্ভিক সময়ে উত্তরাঞ্চলীয় জোটের জেনারেল আবদুল রশিদ দোস্তমের সামরিক সদর ও সেনা গ্যারিসন হিসাবে ব্যবহার করা হয়েছিল।
ইতিহাস
থাম্ব|কালা-ই-জঙ্গিতে টহলরত মার্কিন সেনা, ২০১৩|বাম|230x230px দ্বিতীয় ইঙ্গ-আফগান যুদ্ধের পর আফগানরা ব্রিটিশদের সম্ভাব্য আক্রমণের বিরুদ্ধে প্রতিরক্ষার জন্য ১৮৮৯ সালে দুর্গটি তৈরি করেছিল। ১২ বছর ধরে ১৮,০০০ শ্রমিক এটি নির্মাণ করেছিল। ১৯৯৪ থেকে ২০০১ পর্যন্ত বেশিরভাগ সময় দুর্গটি তালিবানদের দখলে ছিল। ১৯৯৭ সালে উত্তরাঞ্চলীয় জোটের আবদুল রশীদ দোস্তুম ২০,০০০ মিলিশিয়া নিয়ে দুর্গটি সংক্ষিপ্ত সময়ের জন্য দখলে রেখেছিলেন।
বর্ণনা
কালা-ই-জঙ্গি কাঠের গুড়ি, কাদামাটি এবং খড় দিয়ে নির্মাণ করা হয়েছিল। ২০০১ সালের পরিমাপ অনুযায়ী দুর্গটির দৈর্ঘ্য ৫৫০ মিটার(৬০০ গজ) এবং প্রস্থ ছিল ২৭০ মিটার (৩০০ গজ)। দুর্গের প্রতি কোণে ৮০ফুট(২৪ মিটার) উচ্চ এবং বিস্তৃত বুরুজ আছে। বার্ষিক  বৃষ্টিপাতের কারণে মাটির তৈরী দুর্গটি ক্ষয় হতে রক্ষা পেয়েছে। দুর্গটি মূলত একটি প্রাচীরযুক্ত শহর ছিল, এটির উত্তর এবং দক্ষিণ অংশ সমানভাবে  প্রাচীর দিয়ে বিভক্ত। দুর্গসীমার ভিতরে সোনার গম্বুজযুক্ত মসজিদ এবং ১৯৮০ সালে সোভিয়েত ইউনিয়নের দখলে থাকার সময়  তৈরি করা ('পিঙ্ক হাউজ' নামে পরিচিত) চিকিৎসাকেন্দ্র আছে।
অভিবীক্ষণ শলাকা অণুবীক্ষণবিজ্ঞান
অনেক অভিবীক্ষণ শলাকা অণুবীক্ষণ যন্ত্র একই সময়ে একাধিক মিথষ্ক্রিয়ার চিত্র ধারণ করতে সক্ষম। এই মিথষ্ক্রিয়াগুলোর সমন্বয়ে একটি চিত্র অর্জন করার পদ্ধতিকে সাধারণত এক-একটি "মোড" বা প্রকার বলা হয়।
কৌশলভেদে চিত্রের সূক্ষ্মতা বিভিন্ন হয়, তবে কিছু কৌশল অসাধারণ পারমাণবিক সূক্ষ্মতা অর্জন করতে পারে। এর প্রধাণ কারণ হচ্ছে চাপবৈদ্যুতিক গতিসঞ্চারকগুলি (পাইজোইলেকট্রিক অ্যাকচুয়েটর) বৈদ্যুতিক নিয়ন্ত্রণ দ্বারা পারমাণবিক পর্যায় বা আরও সূক্ষ্ম ও নির্ভুলভাবে গতিবিধি পরিচালনা করতে সক্ষম। এই শ্রেণীর কৌশলকে "চাপবৈদ্যুতিক কৌশল" নামাঙ্কিত করা যায়। প্রাপ্ত উপাত্ত সাধারণত একটি দ্বি-মাত্রিক উপাত্তের ছক (গ্রিড) আকারে সংগৃহীত হয়, যা পরবর্তীতে কৃত্রিম-রঞ্জিত চিত্র হিসেবে প্রকাশ করা হয়.
স্বীকৃত প্রকারভেদ
এদের মধ্যে এএফএম এবং এসটিএম রুক্ষতা পরিমাপে সর্বাধিক ব্যবহৃত হয়।
চিত্র গঠন
চিত্র গঠনের জন্য অভিবীক্ষণ শলাকা অণুবীক্ষণ যন্ত্র প্রথমে অনুসন্ধানী শলাকাের অগ্রভাগ নমুনাপৃষ্ঠের ওপর দিয়ে বর্গক্ষেত্রিক নকশার আকারে স্ক্যান করে। স্ক্যানের স্বতন্ত্র বিন্দুতে এক-একটি মান নথিভুক্ত করা হয় (যা এসপিএম এর প্রকাভেদ ও কার্যপ্রণালীর ওপর নির্ভরশীল)। এই মানগুলোর সমন্বয়কে একটি তাপীয় মানচিত্র হিসেবে দেখানো যায়, এবং এর থেকেই চূড়ান্ত এসটিএম চিত্র গঠন করা হয়। এই চিত্র সাধারণত সাদা-কালো অথবা কমলা পর্যায়ের রঙ ব্যবহার করে রঞ্জিত থাকে।